Diari Oficial de la Generalitat Valenciana


Sumari del DOGV 638, del 28-07-1987 (1987/809326)

DECRET 90/1987, de 7 de juliol, del Consell de la Generalitat Valenciana, pel qual s'aprova el Reglament dels òrgans de govern de l'Institut de Batxillerat a Distància de la Comunitat Valenciana.
---------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1987/07/07/90/dof/vci/html**

### Dades del document

Número de DOGV
:   638

Data del DOGV
:   28-07-1987

Secció del DOGV
:   DISPOSICIONS GENERALS

Número del document
:   1987/809326


Data del document
:   07-07-1987

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 90/1987, de 7 de juliol, del Consell de la Generalitat Valenciana, pel qual s'aprova el Reglament dels òrgans de govern de l'Institut de Batxillerat a Distància de la Comunitat Valenciana.  
La Llei Orgànica 8/1985, de 3 de juliol, reguladora del dret a l'educació, en concordància amb el que prescriu l'article 27.7 de la Constitució, determina en el Títol III l'estructura i el funcionament dels òrgans de govern dels Centres públics des d'una concepció participativa de l'activitat escolar.   
La participació continguda, tant en la Llei Orgànica reguladora del dret a l'educació com en la Llei de la Generalitat Valenciana 11/1984, de 31 de desembre, de Consells Escolars de la Comunitat Valenciana, és una opció per un sistema educatiu modero, en el qual una comunitat escolar activa i responsable és coprotagonista de la seua acció educativa.   
La disposició addicional primera de la Llei Orgànica 8/1985 faculta les Comunitats Autònomes, que tinguen competència reconeguda per a tal fi en els respectius Estatuts d'Autonomia, per al desplegament d'aquesta.   
Així mateix, la disposició final primera de l'esmentada Llei Orgànica estableix que les Comunitats Autònomes, en l'àmbit de les respectives competències, podran dictar totes les disposicions que considere necessàries per a l'aplicació.   
Per això, i segons que estableix l'article 35 de L'Estatut d'Autonomia de la Comunitat Valenciana, que atribueix a la Generalitat competència plena en la regulació i administració de l'ensenyament, sense perjudici de la que corresponga a l'Estat, cal desplegar reglamentàriament el Títol III de la Llei Orgànica 8/1985, reguladora del dret a l'educació.   
En atenció d'aquests motius, després d'haver consultat el Consell Escolar Valencià, i a proposta del Conseller de Cultura, Educació i Ciència, i amb la deliberació prèvia del Consell en sessió celebrada el dia 7 de juliol de 1987,   
DECRETE:   
1. Disposicions generals  
Article primer  
Un. Es objecte d'aquest Reglament instrumentar la participació efectiva de professors, personal administratiu i de serveis, d'alumnes, pares i Corporacions Locals en la gestió de l'institut de Batxillerat a Distància de la Comunitat Valenciana.   
Dos. La participació dels sectors socials esmentats s'efectuarà segons que preveu la Llei Orgànica 8/1985, de 3 de juliol, reguladora del dret a l'educació, mitjançant el Consell Escolar del Centre, sense perjudici de les funcions pròpies del Claustre de Professors .   
Article segon  
L'institut de Batxillerat a Distància, depenent de la Generalitat Valenciana, tindrà els òrgans de govern següents:   
a) Unipersonals: Director, Secretari, Cap d'Estudis i, si pertoca, Vice-director, Vice-secretari i Sots-Cap d'Estudis.   
b) Col·legiats: Consell Escolar del Centre i Claustre de Professors.   
Article tercer  
Un. Els òrgans de govern de l'institut de Batxillerat a Distància de la Comunitat Valenciana vetllaran per l'efectiva realització dels fins de l'educació, la millora de la qualitat de l'ensenyament i la configuració de l'Escola Valenciana, dins del marc constitucional vigent.   
Dos. Correspon als òrgans de govern, en primer lloc, la vigilància del compliment i la protecció dels drets bàsics dels alumnes, així com dels deures d'aquests recollits en l'article sisè de la Llei Orgànica 8/1985.   
Tres. El Reglament de Règim Interior del Centre haurà de regular i garantir l'efectivitat del que disposa l'apartat anterior, especialment pel que fa als procediments de reclamacions, d'acord amb les disposicions legals que les regulen, i si pertoca, la remissió d'actuacions a la Conselleria de Cultura, Educació i Ciència.   
II. Òrgans unipersonals de govern  
Article quart  
Els òrgans unipersonals de govern constitueixen l'equip directiu del Centre. El seu mandat serà de tres anys, comptats a partir del seu nomenament i corresponent presa de possessió.   
Article cinquè  
Un. El Director del Centre serà elegit pel Consell Escolar d'aquest i nomenat pel Director General d'Ensenyaments Mitjans de la Conselleria de Cultura, Educació i Ciència.   
Dos. Els candidats hauran de reunir les condicions següents:   
a) Haver obtingut comissió de serveis per concurs públic de mèrits a l'Institut de Batxillerat a Distància de la Comunitat Valenciana.   
b) Haver prestat serveis al Centre durant un curs escolar, si més no, com a professor numerari.   
c) Acreditar una antiguitat de tres anys de docència en el nivell de què es tracte.   
Tres. Seran competències del Director:   
a) Ostentar oficialment la representació del Centre.   
b) Complir i fer complir les lleis i altres disposicions vigents.   
c) Dirigir i coordinar totes les activitats del Centre, d'acord amb les disposicions legals vigents, sense perjudici de les competències del Consell Escolar del Centre.   
d) Exercir la direcció de tot el personal adscrit al Centre.   
e) Convocar i presidir els actes acadèmics i les reunions de tots els òrgans col·legiats del Centre.   
f) Autoritzar les despeses d'acord amb el pressupost del Centre i ordenar-no els pagaments.   
g) Visar les certificacions i documents oficials del Centre.   
h) Proposar el nomenament dels càrrecs directius.   
i) Executar els acords dels òrgans col·legiats en l'àmbit de la seua competència.   
j) Coordinar la participació dels diferents sectors de la comunitat escolar, procurant els mitjans necessaris per a una execució com més eficaç possible de les seues atribucions.   
k) Elaborar, amb l'equip directiu, la proposta de programació anual d'activitats del Centre.   
l) Promoure i impulsar les relacions del Centre amb les Institucions i empreses del voltant, especialment amb els Organismes públics que tinguen tasques de responsabilitat en matèria educativa.   
m) Elevar una memòria anual a la Direcció General d'Ensenyaments Mitjans sobre les activitats i la situació general del Centre.   
n) Facilitar l'adequada coordinació amb el Claustre de Professors i altres serveis educatius de la seua demarcació i subministrar la informació que siga requerida per les instàncies educatives competents.   
o) Garantir la informació sobre la vida del Centre als diferents sectors de la comunitat escolar i les seues organitzacions representatives.   
p) Facilitar el dret de reunió de professors, personal administratiu i de serveis, alumnes i pares d'alumnes, d'acord amb el que disposa la Llei Orgànica del dret a l'educació.   
Quatre. El Director del Centre cessarà en les funcions al termini del seu mandat o quan es produesca qualsevol de les causes següents:   
a) Trasllat voluntari o forçós, passe a la situació de serveis especials, excedència voluntària o forçosa i suspensió de funcions, d'acord amb el que disposa la legislació vigent.   
b) Renúncia motivada acceptada per l'autoritat educativa que va procedir al nomenament.   
c) Revocació per la mateixa autoritat, a proposta raonada del Consell Escolar del Centre, amb l'acord previ dels seus membres adoptat per majoria de dos terços.   
d) Pèrdua de la condició de funcionari públic per qualsevol de les causes previstes en la legislació vigent.   
Cinc. Malgrat el que disposa el punt anterior l'autoritat que va realitzar el nomenament podrà, mitjançant expedient administratiu, fer que cesse o suspendre el Director, abans del termini del seu mandat, quan incomplesca greument les seues funcions, amb l'informe previ i raonat del Consell Escolar del Centre, amb l'audiència de l'interessat.   
Sis. Si el Director cessàs abans d'acabar el seu mandat per qualsevol de les causes enumerades anteriorment, així com en els casos d'absència o malaltia, se'n farà càrrec de les funcions el Vice-director del Centre, i si no hi és, el Cap d'Estudis. La substitució motivada per cessament del Director es produirà sense perjudici que es convocassen, si s'escau, noves eleccions en el termini que fixe la Conselleria de Cultura, Educació i Ciència.   
Article sisè  
A proposta del Director, el Consell Escolar del Centre elegirà entre els professors que hagen obtingut comissió de serveis per concurs públic de mèrits a l'Institut de Batxillerat a Distància de la Comunitat Valenciana, i nomenats pel Director General d'Ensenyaments Mitjans de la Conselleria de Cultura, Educació i Ciència, els òrgans de govern següents: Secretari, Cap d'Estudis, i Vice-director si s'escau, Vice-secretari i Sots-Cap d'Estudis.   
Article setè  
Seran competències del Secretari:   
a) L'ordenació de la gestió econòmica i administrativa, de conformitat amb les directrius del Director, sense perjudici de les funcions de l'Administrador si n'hi hagués.   
b) Actuar com a tal en els òrgans col·legiats del Centre, alçar-ne i custodiar-no les Actes de les sessions i donar-no fe dels acords amb el vist-i-plau del Director.   
c) Custodiar els llibres i arxius del Centre.   
d) L'expedició, certificació i compulsa dels documents referits a la vida acadèmica de l'alumnat i, en general, expedir les certificacions que sol·liciten les autoritats i els interessats o els seus representants.   
e) Formular l'inventari general del Centre i mantenir-lo actualitzat.   
f) L'elaboració de la Memòria anual del Centre així com de les estadístiques i els estudis sobre l'alumnat.   
g) Les funcions encomanades en l'article onze, punt dos, d'aquest Reglament a l'Administrador, quan no hi haja aquest càrrec en el Centre.   
h) Qualsevol altra funció que li encomane el Director dins del seu àmbit de competències.   
Article vuitè  
Seran competències del Cap d'Estudis:   
a) Coordinar i vetlar per l'execució de les activitats de caràcter acadèmic de professors i alumnes, en relació amb la programació anual d'activitats del Centre, d'acord amb les orientacions del Director.   
b) Confeccionar els horaris acadèmics en col·laboració amb els restants òrgans unipersonals i vetlar pelseu estricte compliment.   
c) Coordinar les activitats dels òrgans unipersonals de caràcter acadèmic, d'acord amb les orientacions del Director.   
d) Coordinar les activitats d'orientació, així com les activitats dels serveis de suport que tinguen incidència en el Centre, d'acord amb les orientacions del Director.   
e) Vetlar pel compliment dels criteris que fixe el Claustre de Professors sobre la tasca d'avaluació i recuperació dels alumnes.   
f) Coordinar les avaluacions dels grups d'alumnes dels quals es responsabilitza el tutor corresponent, d'acord amb les orientacions del Director.   
g) Custodiar i disposar la utilització del material didàctic.   
h) Programar i coordinar el desplegament de les activitats escolars complementàries seguint les directrius del Consell Escolar del Centre, d'acord amb les orientacions del Director.   
i) Vetlar pel control efectiu de l'assistència i puntualitat dels professors, donant-ne compte al Director.   
j) Coordinar, d'acord amb les orientacions del Director, el funcionament de les tutories, els seminaris o departaments i la programació educativa, en els casos que l'esmentada competència no fas atribuïda al Vice-director del Centre.   
k) Organitzar els actes acadèmics.   
l) Qualsevol altra funció que li puga ser encomanada pel Director dins del seu àmbit de competència.   
Article novè  
El Secretari i el Cap d'Estudis cessaran en les seues funcions en finalitzar el seu mandat o quan es produesca qualsevol de les causes enumerades a l'article cinquè, punt quatre. En aquests casos, així com en els d'absència o malaltia, es faran càrrec de les funcions, provisionalment, el Vicesecretari i el Sots-Cap d'Estudis respectivament. Si no existien aquests càrrecs al Centre els substituirà el professor que designe el Director.   
Aquest ho comunicarà al Consell Escolar, sense perjudici de l'adopció de les mesures necessàries per a la convocatòria del citat Consell, per tal de cobrir el càrrec vacant.   
Article deu  
El càrrecs de Vice-director i Vice-secretari s'establiran d'acord amb aquest reglament orgànic del Centre docent i exerciran les funcions que el Director els encomane expressament en relació amb la direcció i gestió econòmica i administrativa del Centre respectivament. Pel que fa al seu cessament s'actuarà segons que disposa l'article cinqué, punt quatre.   
Article onze  
Un. L'Administració Educativa podrà nomenar un Administrador entre funcionaris del grup «A» o «B», seleccionat a través del sistema de lliure designació mitjançant convocatòria pública.   
Dos. Seran competències de l'Administrador:   
a) L'ordenació del règim administratiu del Centre.   
b) La direcció dels serveis subalterns, per delegació del Director.   
c) Formular l'avantprojecte de pressupost del Centre.   
d) Tramitar les despeses autoritzades pel Director del Centre i efectuar els pagaments necessaris.   
e) Liquidar i recaptar les taxes acadèmiques i administratives i tots el drets procedents de l'aplicació de la legislació vigent.   
f) Disposar conjuntament amb el Director del compte o comptes autoritzats en Entitats de crèdit.   
g) Elaborar els comptes justificatius de la inversió dels recursos i rendir-los al Director del Centre.   
III. Òrgans col·legiats de govern.   
Article dotze  
Un. El Consell Escolar del Centre és l'òrgan propi de participació en el govern d'aquest dels diferents membres de la comunitat educativa.   
Dos. la seua composició respectarà en tot cas el que estableix l'article quaranta-u de la Llei Orgànica reguladora del dret a l'educació.   
Tres. El Consell Escolar l'integrarà:   
a) El Director del Centre, que en serà el President.   
b) El Cap d'Estudis.   
c) Un representant de les Corporacions Locals de la Comunitat Valenciana.   
d) Cinc professors elegits pel Claustre.   
e) Un pare, mare o representant legal de l'alumne.   
f) Cinc representants dels alumnes.   
g) Un representant del personal d'administració i serveis.   
h) El Secretari del Centre, qui actuarà de Secretari del Consell Escolar, amb veu però sense vot.   
Article tretze  
Un. El Consell Escolar tindrà les atribucions següents:   
a) Elegir el Director i l'equip directiu proposat per aquest a excepció de l'Administrador, si n'hi hagués.   
b) Proposar la revocació del nomenament del Director,  
amb l'acord previ dels seus membres, adoptat per majoria de dos terços.   
c) Decidir sobre l'admissió d'alumnes, amb subjecció al que estableix la Llei Orgànica reguladora del dret a l'educació i disposicions que la desplegaren.   
d) Resoldre els conflictes i imposar les sancions en matèria de disciplina d'alumnes, d'acord amb les normes que en regulen els drets i els deures.   
e) Aprovar el projecte del pressupost del Centre.   
f) Aprovar i avaluar la programació general del Centre que amb caràcter anual elabora l'equip directiu.   
g) Elaborar les directrius per a la programació i el desplegament de les activitats escolars complementàries, visites i viatges, etc.   
h) Establir els criteris respecte de la participació del Centre en activitats culturals, esportives i d'esplai, així com aquelles accions assistencials a les quals. el Centre pogués prestar col·laboració.   
i) Establir relacions de col·laboració amb altres Centres amb fins culturals i educatius.   
j) Aprovar el Reglament de Règim Interior del Centre, el qual serà elaborat prèviament per tots els sectors que hi són representats.   
k) Proposar la renovació de les instal·lacions i l'equip escolar del Centre, així com vigilar-ne la conservació.   
l) Supervisar l'activitat general del Centre en els aspectes administratius i docents.   
m) Conèixer l'evolució del rendiment escolar general del Centre a través dels resultats de les avaluacions.   
n) Conèixer les relacions del Centre amb les Institucions i empreses afins, en especial amb els Organismes públics que duen a terme tasques de responsabilitat en matèria educativa.   
O) Informar la Memòria del Centre.   
Dos. El Consell Escolar del Centre es reunirà una vegada el trimestre i sempre que el convoque el seu President o ho sol·liciten, almenys, un terç dels membres. En tot cas, serà preceptiva una reunió a començament de curs i una altra al final.   
Tres. Al si del Consell Escolar del Centre hi haurà una Comissió Econòmica integrada pel Director, un professor i un alumne.   
Quatre. La Comissió Econòmica es reunirà una vegada cada trimestre i sempre que ho sol·liciten qualsevol dels seus membres. De tota manera, serà preceptiva una reunió a començament del curs i una altra al final.   
Cinc. El Consell Escolar podrà constituir les Comissions de tipus permanent (de règim interior, d'activitats escolars complementàries...), que s'establesquen en el Reglament de Règim Interior del Centre.   
Article catorze  
Un. El Claustre de Professors és l'òrgan de participació d'aquests en el Centre. Estarà integrat per la totalitat dels professors que hi tinguen assignada una tasca i serà presidit pel Director del Centre.   
Dos. Són competències del Claustre de Professors:   
a) Programar les activitats docents del Centre.   
b) Elegir els seus representants en el Consell Escolar del Centre.   
c) Fixar i coordinar criteris sobre la tasca d'avaluació i recuperació dels alumnes.   
d) Coordinar les funcions d'orientació i tutoria dels alumnes.   
e) Aprovar, en primera instància, la distribució dels horaris de les classes a proposta del Cap d'Estudis.   
f) Promoure iniciatives en l'àmbit de l'experimentació o investigació pedagògica, així com en la formació i el perfeccionament del professorat.   
g) Elevar a l'equip directiu propostes per a l'elaboració de la programació general del Centre i per al desplegament de les activitats a què fa referència l'article tretze, punt l.g) i h), i així mateix informar sobre l'esmentada programació abans de la presentació al Consell Escolar del Centre.   
h) Qualsevol altra competència que puga ser-li atribuïda reglamentàriament.   
Tres. El Claustre es reunirà una vegada el trimestre i sempre que el convoque el Director o ho sol·licite un terç, almenys, dels seus membres. En tot cas serà preceptiva una sessió del Claustre a començament de curs i una altra en acabar aquest.   
Quatre. L'assistència al Claustre serà obligatòria per a tots els components.   
Article quinze  
El procediment d'adopció d'acords i de presa de decisions en els òrgans col·legiats s'ajustarà al que preveu la Llei de Procediment Administratiu, en els articles 9 a 15, i al que regula aquest Reglament.   
IV. Procediment d'elecció dels òrgans unipersonals.   
Article setze  
Un. Els candidats a Director hauran de presentar per escrit al Consell Escolar, amb una antelació mínima de quinze dies respecte de la data de l'elecció, les línies bàsiques del seu programa i els seus mèrits professionals.   
Així mateix, podran presentar qualsevol proposta de l'equip directiu.   
Dos. L'elecció es produirà per majoria absoluta dels membres del Consell Escolar del Centre i la votació s'efectuarà mitjançant sufragi directe, personal i secret davant la Mesa Electoral constituïda a l'efecte. Si en primera votació no es produeix la majoria absoluta, es procedirà a una nova votació també per majoria absoluta.   
Tres. La Mesa Electoral estarà integrada per dos professors i un alumne, elegits per sorteig.   
Quatre. En absència de candidats, o quan aquests no obtinguen la majoria absoluta, el Director General d'Ensenyaments Mitjans nomenarà Director amb caràcter accidental per un període d'un any.   
L'esmentada designació s'efectuarà preferentment entre professors del Centre i, si no n'hi ha, el nomenament recaurà en un professor numerari d'un altre Centre docent, perquè, en comissió de serveis i amb caràcter accidental, exercesca la funció directiva durant el termini indicat. El Director accidental proposarà a l'autoritat educativa abans esmentada el nomenament de l'equip directiu per un període d'un any.   
Cinc. La candidatura que obtinga la majoria absoluta serà tramesa per la Mesa Electoral a la Direcció General d'Ensenyaments Mitjans per al seu nomenament. Aquest nomenament i la presa de possessió s'efectuarà amb efectes des de l'u de juliol anterior al següent curs acadèmic.   
Article disset  
Un. Una vegada elegit el Director, aquest presentarà davant el Consell Escolar del Centre, en cas de no haver-ho fet en el moment de la presentació de la seua candidatura, proposta de membres del seu equip directiu per a l'elecció, la qual es decidirà per majoria simple.   
Dos. Designats pel Consell Escolar els professors que han d'ocupar els càrrecs de l'equip directiu, el Director del Centre trametrà a la Direcció General d'Ensenyaments Mitjans la proposta de nomenament. Aquest nomenament es realitzarà en la forma prevista en el punt cinquè de l'article anterior.   
V. Procediment d'elecció dels membres del Consell Escolar.   
Article divuit  
La Conselleria de Cultura, Educació i Ciència determinarà el període en què haurà de desplegar-se el procediment d'elecció dels membres del Consell Escolar del Centre, que en tot cas haurà de dar-se a terme durant el període lectiu del curs acadèmic. La data de la celebració de les eleccions es fixarà, en tot cas, amb un mes d'antelació.   
Article dinou  
Un. A efectes de l'organització del procediment d'elecció es constituirà en el Centre una Junta Electoral, presidida pel Director i composta pels membres següents, tots ells designats per sorteig:   
- Un professor.   
- Un alumne.   
- Un representant del personal d'administració i serveis.   
Dos. Seran competències de la Junta Electoral:   
a) Aprovar i publicar el cens d'electors.   
b) Fixar el calendari electoral del Centre, d'acord amb el període general a què fa referència l'article divuit d'aquest Reglament.   
c) Ordenar el procés electoral.   
d) Admetre i proclamar les candidatures.   
e) Promoure la constitució de la Mesa Electoral.   
f) Resoldre les reclamacions presentades davant la Mesa Electoral.   
g) Proclamar els candidats elegits i trametre les corresponents Actes a l'autoritat administrativa competent.   
Tres. La Junta Electoral sol·licitarà de l'òrgan competent la designació del representant de les Corporacions Locals que haja de formar part del Consell Escolar.   
Article vint  
Seran electors i elegibles tots el membres de la comunitat escolar, però sols podran ser elegits pel sector corresponent de l'esmentada comunitat i només per un dels esmentats sectors en el cas de pertinença a més d'un.   
Article vint-i-u  
Un. Els representants del professorat en el Consell Escolar del Centre seran elegits pel Claustre i en el si d'aquest. El vot serà directe, secret i no delegable.   
Dos. A l'efecte del que disposa el punt anterior, es procedirà a convocar el Claustre i es farà la lectura de les normes d'aquest Reglament relatives al procediment d'elecció dels representants dels professors en el Consell Escolar del Centre. En aquesta sessió es fixarà la data de celebració del Claustre de caràcter extraordinari, on, com a únic punt de l'ordre del dia, figurarà l'acte d'elecció i proclamació de professors electes.   
Tres. En la sessió del Claustre extraordinari a què fa referència el punt anterior, es constituirà una Mesa Electoral que la integrarà:   
a) El Director del Centre que hi actuarà de President.   
b) El professor de major edat.   
c) El professor de menor edat, que actuarà com a Secretari de la Mesa.   
Quatre. El quòrum serà el de la meitat més un dels components del Claustre. Si no hi ha quòrum s'efectuarà una nova convocatòria vint-i-quatre hores després de l'assenyalada per a la primera, i serà suficient amb l'assistència de la tercera part dels membres.   
Cinc. Cada professor farà constar en la papereta un màxim de tres noms. Si en aquesta votació no havia resultat elegit el nombre de professors representants que corresponguen, es procediria a realitzar en el mateix acte successives votacions fins obtenir aquest nombre.   
Article vint-i-dos  
Un. Els representants dels alumnes en el Consell Escolar seran elegiran pels qui estiguen matriculats al Centre.   
Dos La Mesa Electoral estarà constituïda pel Director del Centre que hi actuarà de President dels alumnes designats per sorteig, un dels quals hi actuarà de Secretari.   
Tres. La votació serà directa, secreta i no delegable.   
Cada alumne farà constar en la papereta electoral un màxim de quatre noms. La votació s'efectuarà d'acord amb les instruccions que dicte la direcció del Centre.   
Quatre. Podran actuar de supervisores de la votació els alumnes que siguen proposats per una Associació d'Alumnes del Centre o avalats per la signatura de deu electors.   
Cinc. A fi d'aconseguir la major participació possible, els alumnes podran utilitzar el vot per correu. Als efectes, les cartes que contindran el vot hauran de ser trameses a la Mesa Electoral del Centre abans de la realització de l'escrutini, mitjançant un procediment que garantirà el secret del vot i la identificació de l'elector. La Junta Electoral podrà suggerir els sistemes que crega més idonis per tal de fer efectiva la garantia indicada.   
Article vint-i-tres  
El pare, la mare o el representant legal dels alumnes serà nomenat a proposta de les Confederacions més representatives de la Comunitat Valenciana.   
Article vint-i-quatre  
Un. El representant del personal d'administració i serveis serà elegit pel personal que amb caràcter permanent realitza en el Centre funcions d'aquesta naturalesa, sempre que hi estiga vinculat per relació jurídico-administrativa o laboral.   
Tot el personal d'administració i serveis del Centre que reunesca els requisits indicats té la condició d'elector i elegible.   
Dos. Per a l'elecció de representants en el Consell Escolar del personal d'administració i serveis es constituirà una Mesa integrada pel Director, que hi actuarà de President, el Secretari del Centre i el membre de l'esmentat personal amb més antiguitat en el Centre docent. Suposat que l'electorat siga inferior a cinc, la votació es realitzarà davant la Mesa Electoral del professorat amb urna separada.   
Tres. La votació s'efectuarà a través de sufragi secret i no delogable. Cada votant dipositarà en la Mesa Electoral una papereta on farà constar el nom. de la persona a la qual atorga la seua representació.   
Article vint-i-cinc  
Un. En cadascun dels actes electorals, una vegada finalitzada la votació, la Mesa procedirà a l'escrutini dels vots. Efectuat el recompte dels vots, que sera públic, s'estendrà en Acta que signaran tots els components de la Mesa, on es farà constar els representants elegits pel major nombre de vots i les observacions que puguen formular els supervisors. L'Acta serà enviada a la Junta Electoral del Centre per tal de proclamar els diversos candidats elegits, i en remetrà còpia a la Direcció General d'Ensenyaments Mitjans de la Conselleria de Cultura, Educació i Ciència.   
Dos. Quan es produesca empat en les votacions, l'elecció es dirimirà per sorteig entre els membres que hagen obtingut el mateix número de vots.   
Tres. En previsió de substitucions futuras dels candidats proclamats, es farà constar a l'Acta els noms de tots els qui hagen obtingut vots i el nombre d'aquests que corresponga a cada un d'ells.   
Quatre. La Junta Electoral del Centre proclamarà els candidats elegits, després de l'escrutini realitzat per la Mesa i de la recepció de les corresponents Actes. Contra les decisions de la Junta es podrà reclamar davant el Director General d'Ensenyaments Mitjans, la resolució del qual posarà fi a la via administrativa.   
Cinc. Les despeses que originen les activitats electorals, excepció feta de les ocasionades per la propaganda, seran sufragades amb càrrec al s crèdits assignat s per al funcionament del Centre.   
Sis. Tots els electors i elegibles podran accedir als censos i a la documentació que l'acte electoral genere.   
VI. Constitució del Consell Escolar del Centre.   
Article vint-i-sis  
En el termini de deu dies a comptar des de la data de proclamació dels candidats elegits per la Junta Electoral, el Director convocarà els diversos membres per a la sessió de constitució del Consell Escolar.   
Article vint-i-set  
Si algun dels sectors de la comunitat escolar del Centre no elegís els seus representants en el Consell Escolar per causes imputables a aqueixos sectors, aquest fet no invalidarà la constitució del Consell Escolar. Amb aquests efectes, el Director General d'Ensenyaments Mitjans prendrà les mesures oportunes per a la Constitució d'aquest òrgan col·legiat.   
Article vint-i-vuit  
Les reunions del Consell Escolar del Centre se celebraran el dia i l'hora que garantesquen l'assistència de tots els sectors que hi tenen representació.   
Article vint-i-nou  
Constituint el Consell Escolar del Centre i en la primera reunió, els professors del Consell elegiran d'entre ells el professor que haurà de formar part de la Comissió Econòmica. De manera anàloga, els alumnes designaran d'entre ells qui haurà de representar-los en l'esmentada Comissió.   
Article trenta  
Els membres electius del Consell Escolar del Centre, així com els de la Comissió Econòmica, es renovaran cada dos anys. Aquells Consellers que en aquest temps deixassen de tenir el requisits necessaris per a pertànyer al Consell o la Comissió, seran substituïts pels següents candidats que no pogueren ser elegits per no haver tret el nombre de vots suficient. El mateix procediment se seguirà per a cobrir les vacants que es produiran per qualsevol altra circumstància.   
DISPOSICIO TRANSITORIA  
En el cas excepcional que no es pogués complir el termini previst per a l'elecció dels membres del Consell Escolar, el nomenament dels càrrecs unipersonals a què fan referència els articles setze i disset, es realitzarà amb efectes del dia primer   
del mes següent al de la tramesa de la candidatura per la Mesa Electoral.   
DISPOSICIONS FINALS  
Primera  
La Conselleria de Cultura, Educació i Ciència dictarà, en l'àmbit de les seues competències, les disposicions necessàries per al compliment i el desplegament del que disposa aquest Decret.   
Segona  
Aquest Reglament entrarà en vigor l'endemà de la publicació en el Diari Oficial de la Generalitat Valenciana.   
València, 7 de juliol de 1987.   
El President de la Generalitat,  
JOAN LERMA I BLASCO  
El Conseller de Cultura,  
Educació i Ciència,  
CEBRIA CISCAR i CASABAN


Còpia Permalink ELI